CELEX: 31988R2149
Language: el
Date: 1988-07-19 00:00:00
Title: Κανονισμός (ΕΟΚ) αριθ. 2149/88 της Επιτροπής της 19ης Ιουλίου 1988 περί παύσεως της αλιείας της γλώσσας από πλοία με σημαία της Ιρλανδίας

Avis juridique important

|

31988R2149

Κανονισμός (ΕΟΚ) αριθ. 2149/88 της Επιτροπής της 19ης Ιουλίου 1988 περί παύσεως της αλιείας της γλώσσας από πλοία με σημαία της Ιρλανδίας  

Επίσημη Εφημερίδα αριθ. L 189 της 20/07/1988 σ. 0009 - 0009

***** ΚΑΝΟΝΙΣΜΟΣ (ΕΟΚ) αριθ. 2149/88 ΤΗΣ ΕΠΙΤΡΟΠΗΣ  της 19ης Ιουλίου 1988  περί παύσεως της αλιείας της γλώσσας από πλοία με σημαία της Ιρλανδίας  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  τον κανονισμό (ΕΟΚ) αριθ. 2241/87 του Συμβουλίου της 23ης Ιουλίου 1987 περί θεσπίσεως ορισμένων μέτρων ελέγχου των αλιευτικών δραστηριοτήτων (1), και ιδίως το άρθρο 11 παράγραφος 3,  Εκτιμώντας:  ότι ο κανονισμός (ΕΟΚ) αριθ. 3977/87 του Συμβουλίου της 21ης Δεκεμβρίου 1987 για τον καθορισμό, για ορισμένα αποθέματα ιχθύων ή ομάδες ιχθύων, του συνόλου επιτρεπομένων αλιευμάτων για το 1988 και ορισμένων όρων υπό τους οποίους μπορούν να αλιευθούν (2) προβλέπει τις ποσοστώσεις για γλώσσα για το 1988·  ότι, για να εξασφαλισθεί η τήρηση των διατάξεων που αφορούν τους ποσοτικούς περιορισμούς των αλιευμάτων αποθέματος για το οποίο υπάρχει ποσόστωση, είναι αναγκαίο να καθορίσει η Επιτροπή την ημερομηνία κατά την οποία τα αλιεύματα που πραγματοποιούνται από πλοία που φέρουν σημαία κράτους μέλους θεωρείται ότι έχουν εξαντλήσει την ποσόστωση που έχει διατεθεί·  ότι, σύμφωνα με τις πληροφορίες που ανακοινώθηκαν στην Επιτροπή, το ποσό των αλιευμάτων της γλώσσας στα ύδατα της διαιρέσεως CIEM VII f και g, από πλοία με σημαία της Ιρλανδίας ή νηολογημένα στην Ιρλανδία, έφθασαν τις ποσοστώσεις που είχαν διατεθεί για το 1988·  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Το ποσό των αλιευμάτων γλώσσας στα ύδατα της διαιρέσεως CIEM VII f και g, από πλοία με σημαία της Ιρλανδίας ή νηολογημένα στην Ιρλανδία, εκτιμάται ότι έχει εξαντλήσει τις ποσοστώσεις που είχαν διατεθεί στη Ιρλανδία για το 1988.  Απαγορεύεται η αλιεία της γλώσσας στα ύδατα της διαιρέσεως CIEM VII f και g, καθώς επίσης και η παραμονή επί του πλοίου ή η μεταφόρτωση από πλοίο σε πλοίο και η εκφόρτωση που έχει αλιευθεί στη διαίρεση αυτή, από πλοία με σημαία της Ιρλανδίας ή νηολογημένα στην Ιρλανδία, από την ημερομηνία εφαρμογής του παρόντος κανονισμού.  Άρθρο 2  Ο παρών κανονισμός αρχίζει να ισχύει την επομένη της δημοσίευσής του στην Επίσημη Εφημερίδα των Ευρωπαϊκών Κοινοτήτων.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.  Βρυξέλλες, 19 Ιουλίου 1988.  Για την Επιτροπή  Antonio CARDOSO E CUNHA  Μέλος της Επιτροπής  (1) ΕΕ αριθ. L 207 της 29. 7. 1987, σ. 1.  (2) ΕΕ αριθ. L 375 της 31. 12. 1987, σ. 1.